Michael Giacchino

Michael Giacchino (talianska výslovnosť [dʒaˈkkino]) (* 10. október 1967, New Jersey, USA) je americký skladateľ soundtrackov, nositeľ Oscara, ktorý skomponoval viacero ocenených skladieb k známym filmom, televíznym seriálom a videohrám.IMDb - Michael Giacchino Jeho skladby sú známe použitím plechových dychových nástrojov. 

 Životopis 
Michael Giacchino sa narodil v Riverside Township, New Jersey. Predkovia jeho otca pochádzali zo Sicílie a predkovia jeho matky emigrovali z mesta Abruzzo v strede Talianska. Jeho brat Anthony Giacchino je tvorca dokumentárnych filmov a má dvojité občianstvo: americké a talianske. Giacchino vyrástol v Edgewater Park Township, New Jersey. Zmaturoval na škole Holy Cross High School v Delran Township, New Jersey v roku 1986.Longsdorf, Amy. "Success sounds great for Giacchino", Courier-Post, February 24, 2008. Accessed February 3, 2013. "Giacchino, a graduate of Holy Cross High School (Class of '86), was scoring video games when Abrams gave him his first big break writing the music for TV's Alias and Lost."
Giacchino začal kombinovať obrázky a hudbu vo veku 10 rokov, keď v suteréne začal vytvárať fázové animácie s podomácky vytvorenou hudbou. Počas strednej školy učiteľ umenia, ktorý bol Giacchinovým mentorom, odporučil jeho rodičom, aby ho prihlásili do školy vizuálneho umenia School of Visual Arts v New Yorku.Lincourt, Carrie. "Q + A". Visual Arts Journal. Volume 19, Number 1. Spring 2011. School of Visual Arts. Pages 46–49. 

Giacchino sa prihlásil na hlavný odbor filmová produkcia s vedľajším odborom história. Počas svojho posledného roku na škole prijal neplatenú stáž v Universal Pictures. Giacchino, ktorý bol jediným uchádzačom, získal pozíciu na 6 mesiacov. Venoval sa jej v noci a cez deň chodil do školy a pracoval v obchodnom reťazci Macy’s, aby dokázal zaplatiť nájom. V roku 1990 zmaturoval a získal titul bakalár umenia Bachelor of Fine Arts. Potom chodil na hodiny hudby na Juilliard School a neskôr na Kalifornskej univerzite (UCLA). 

Po skončení stáže a po zmaturovaní dostal prácu v Universal Pictures. Neskôr pracoval v oblasti reklamy v Disney a po tom, čo sa Disney presťahovalo do Los Angeles, Giacchino sa presťahoval tiež. V noci navštevoval nočné hodiny inštrumentácie na UCLA. Vďaka práci pre Disney prišiel do kontaktu s rôznymi osobnosťami filmového priemyslu, vrátane producentov zodpovedných za najímanie skladateľov. Preto, keď sa otvorila pozícia producenta v Disney Interactive, Giacchino sa o ňu uchádzal a získal ju.    

 Kariéra 

 Videohry 
Giacchinova tvorba pre Disney Interactive počas 16-bitovej éry zahŕňa Sega Genesis hru Gargoyles, SNES hru Maui Mallard in Cold Shadow a rozličné verzie hier The Lion King pre konzolu. Ale jeho prvým dôležitým projektom bola videoherná adaptácia filmu The Lost World: Jurassic Park z roku 1997 pre DreamWorks. Giacchino pokračoval v spolupráci s DreamWorks napríklad na hudbe pre Small Soldiers v roku 1998. Spolupracoval aj s Pandemic studios a vytvoril hudobnú tému pre Mercenaries: Playground of Destruction. Zoznam projektov, za ktoré bol Giacchino ocenený, zahŕňa štyri pokračovania série Medal of Honor, Heroes: 2, a tiež niekoľko ďalších hier o 2. svetovej vojne ako Secret Weapons Over Normandy, Call of Duty a Call of Duty: Finest Hour.
Okrem toho Giacchino skomponoval témy pre The Incredibles: Rise of the Underminer a spolupracoval na téme pre Black so skladateľom Chris Tiltonom. Je autorom hudby pre hru Alias, ktorá je založená na televíznom seriáli s rovnakým názvom. V roku 2008 Giacchino zložil hudbu pre Turning Point: Fall of Liberty. V roku 2007 sa vrátil ku Medal of Honor a skomponoval hudbu ku hre Medal of Honor: Airborne.

 Film a televízia 
Giacchinova práca na mnohých videohrách viedla k jeho vstupu do sveta televízie a filmu. 

V roku 2001 J. J. Abrams, producent televízneho seriálu Alias, objavil Giacchina a požiadal ho, aby skomponoval hudbu k novému seriálu. Hudba, ktorú vytvoril, bola kombináciou orchestrálnej hudby pretkanej s elektronickou hudbou. Giacchino vytvoril veľmi uznávanú sprievodnú hudbu aj k ďalšiemu televíznemu seriálu J. J. Abramsa: Lost, v ktorej použil ako perkusie náhradné diely z trupu lietadla.  

V roku 2004 získal Giacchino po prvýkrat poverenie skomponovať hudbu na veľký celovečerný film. Brad Bird, riaditeľ štúdia Pixar sa na neho obrátil kvôli filmu Rodinka úžasných po tom, čo si vypočul Giacchinovu hudbu na Alias.  V roku 2005 bol Giacchino  za tento film nominovaný na cenu Grammy v 2 kategóriách : za najlepšiu hudbu k filmu a za najlepšiu inštrumentálnu kompozíciu. 

Giacchino skomponoval hudbu aj k filmom Sky High a The Family Stone a k televíznemu filmu The Muppets' Wizard of Oz. Je autorom hudby k poslednému dielu Tom a Jerry od Josepha Barberu a slávnemu Abramsovovmu filmu z 2006 Mission: Impossible III.M:I – Iii. CDUniverse (May 9, 2006). Retrieved on August 21, 2011. Giacchinovým ďalším hudobným úspechom bola Parížom inšpirovaná hudba k Disneyho animovanému filmu Ratatouille. Za hudbu k tomuto filmu získal svoju prvú nomináciu na Oscara. Cenu Oscar získal v kategórii najlepšia skladba (Best Original Score) za Pixar film Up. Bola to prvá výhra filmu z dielne Pixar v tejto kategórii.[4] 

Z ďalších úspešných kompozícií môžeme spomenúť hudbu k Abramsovmu filmu Star Trek v 2009, Marvel filmu Doctor Strange v 2016 a hudbu k Disneyho filmu Zootopia. Giacchino zložil hudbu ešte k dvom filmom štúdia Marvel: Spider-Man: Homecoming v 2017 a jeho pokračovanie v 2019 Spider-Man: Far From Home.

V septembri 2016 Giacchino nahradil skladateľa Alexandra Desplata pre film Star Wars: Rogue One. Giacchino sa vrátil k Pixaru a zložil hudbu ku Coco (2017) a Incredibles 2 (2018). V roku 2022 Giacchino spolupracoval s Mattom Reevesom na hudbe k filmu The Batman. V roku 2018 Giacchino napísal, režíroval a zložil hudbu ku krátkemu satirickému filmu Monster Challenge.

 Ďalšie kompozície 
Okrem dlhého zoznamu skomponovaných diel v roku 2005 Giacchino spolupracoval s Walt Disney Imagineering a vytvoril dva nové soundtracky pre novú verziu exhibície Vesmírna hora v Disneylande: Vesmírna hora: Misia 2 v Disneyland Paris a Vesmírna hora v Hong Kong Disneyland. Giacchina si najala aj Sarah Vowell, ktorá hrala postavu Violet vo filme Rodinka úžasných, aby skomponoval hudbu k audio verzii jej knihy Assassination Vacation.

V roku 2009 dostal Giacchino príležitosť viesť orchester na 81. odovzdávaní cien Akadémie (Oscar). Pre tento projekt prerobil mnoho slávnych hudobných tém z v rozličných štýloch, ako téma z filmu Lawrence of Arabia a bossanova z Moon River.

Giacchino skomponoval fanfáry k novému logu Marvel Studios, ktoré sa prvýkrát objavilo vo filme Doctor Strange. Noty z týchto fanfár použil na konci úvodnej témy Marvel Studios: Legends. Ďalšie fanfáry zložil pre sté výročie loga Paramount Pictures, ktoré zazneli po prvý raz vo filme Mission: Impossible – Ghost Protocol 7. decembra 2011 na Medzinárodnom filmovom festivale v Dubaji. Michael Giacchino má na svojom konte fanfáry pre logo Paramount Players, Paramount Animation, Paramount Television Studios, Paramount Network Original Productions.

 Herectvo 
V roku 2015 Giacchino hral rolu pracovníka Disneylandu vo filme Tomorrowland, ku ktorému aj zložil hudbu."Tomorrowland: Press Kit" (PDF). The Walt Disney Studios. Retrieved May 14, 2015. Navyše v tom istom roku hral vojaka stormtroopera Prvého rádu vo filme J. J. Abramsa: Star Wars: The Force Awakens. V roku 2018 nahovoril postavu v animovanom filme Ralph Breaks the Internet."Ralph Breaks the Internet" (PDF). The Walt Disney Company. Disney Enterprises, Inc. 2018. p. 33. Retrieved February 21, 2019. V roku 2019 sa vrátil ako vojak Sith trooper vo filme Star Wars: The Rise of Skywalker, tiež režírovanom Abramsom. 

 Skomponované skladby 
 Dielo  Rok  ÚtvarStar Trek Beyond2016film Star Trek  2009  film Fringe  2008 – doteraz  televízny seriál Speed Racer  2008  film Cloverfield  2008  Film Turning Point: Fall of Liberty  2007  videohra Medal of Honor: Airborne  2007  videohra Ratatouille  2007  film Lifted    2006   krátky film  Black  2006  videohra Mission Impossible III  2006  film Looking for Comedy in the Muslim World  2006  film One Man Band    2005   krátky film The Family Stone  2005  film Space Mountain  2005  zvučka k zábavnému parku The Muppets' Wizard of Oz  2005  televízny film Mercenaries: Playground of Destruction  2005  videohra  Call of Duty: Finest Hour  2004  videohra  Rodinka Úžasných  2004  film  Videohra Rodinka Úžasných  2004  videohra  Nezvestní  2004 – doteraz  televízny seriál  Secret Weapons Over Normandy  2003  videohra  Call of Duty  2003  videohra  Medal of Honor: Frontline  2002  videohra  Medal of Honor: Allied Assault  2002  videohra  Alias  20012006  televízny seriál  Medal of Honor: Underground  2000  videohra  My Brother the Pig  1999  film  Medal of Honor  1999  videohra  Warpath: Jurassic Park  1999  videohra  T'ai Fu: Wrath of the Tiger  1999  videohra  Chaos Island  1997  videohra

 Referencie 

 Zdroj 

 Iné projekty 

 Externé odkazy 
 Oficiálna webstránka


Kategória:Hudobní skladatelia USA
Kategória:Skladatelia filmovej hudby USA
Kategória:Držitelia Oscara za najlepšiu hudbu
Kategória:Osobnosti z New Jersey